Un șofer din Franța, în moarte cerebrală după ce a interzis urcarea unor pasageri fără măști de protecție.
Un șofer de autobuz din Franța se află în moarte cerebrală după ce a fost atacat de un grup de pasageri. Pasagerii ar fi refuzat să poarte măști de protecție. În urma incidentului, șoferii de autobuze din Bayonne refuză să mai muncească.
Un șofer de autobuz din sud-vestul Franței se află în moarte cerebrală după ce a fost atacat de mai mulți pasageri care au refuzat să poarte măști de protecție și totodată nu avea bilete, scrie BBC.Totul s-a întâmplat duminică seara într-o stație de autobuz din orașul Bayonne. Bărbatul, în vârstă de 50 de ani, a suferit răni grave la cap după ce a fost lovit cu pumnii. Acesta a fost transportat imediat la spital, iar luni dimineață medicii l-au declarat în moarte cerebrală. Măștile sunt obligatorii în mijloacere de transport din Franța.Potrivit France Bleu, mai multe persoane au fost arestate. Surse sindicale au declarat pentru postul local de radio că șoferul ar fi încercat să împiedice grupul să urce în autobuz cu un câine. În urma incidentului, șoferii de autobuze din Bayonne refuză să mai muncească.